ΚΑΝΟΝΙΣΜΌΣ (ΕΚ) αριθ. 1389/2004 ΤΗΣ ΕΠΙΤΡΟΠΉΣ της 30ής Ιουλίου 2004 για τροποποίηση του κανονισμού (ΕΚ) αριθ. 1227/2000, περί καθορισμού λεπτομερών κανόνων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς και ιδίως σχετικά με το δυναμικό παραγωγής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωσης της αμπελοοινικής αγοράς (1), και ιδίως το άρθρο 80 στοιχείο β), Εκτιμώντας τα ακόλουθα: (1) Με τον κανονισμό (ΕΚ) αριθ. 1227/2000 της Επιτροπής (2), η προθεσμία που προβλέπεται στο άρθρο 2 παράγραφος 3 πρώτο εδάφιο του κανονισμού (ΕΚ) αριθ. 1493/1999 για να παρεκκλίνει από την παράγραφο 2 του εν λόγω άρθρου, παρατάθηκε έως τις 31 Ιουλίου 2004. Προκειμένου να επιλυθούν τα τελευταία πρακτικά προβλήματα, πρέπει να παραταθεί για μια ακόμη φορά η προθεσμία αυτή. Πράγματι, η εφαρμογή των διαφόρων διατάξεων όσον αφορά την παροχή της παρέκκλισης απαιτεί σημαντικές και πολύπλοκες διοικητικές επιβαρύνσεις, ιδίως σε θέματα ελέγχου και επιβολής κυρώσεων. Για να είναι δυνατή η ορθή εξέλιξη αυτών των διοικητικών επιβαρύνσεων, πρέπει να παραταθεί οριστικά η εν λόγω ημερομηνία έως τις 31 Ιουλίου 2005. (2) Πρέπει συνεπώς να τροποποιηθεί ανάλογα ο κανονισμός (ΕΚ) αριθ. 1227/2000. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΚ) αριθ. 1227/2000, η παράγραφος 1α αντικαθίσταται από το ακόλουθο κείμενο: «1α. Η προθεσμία που καθορίστηκε στο άρθρο 2 παράγραφος 3 του κανονισμού (ΕΚ) αριθ. 1493/1999, παρατείνεται έως τις 31 Ιουλίου 2005». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Αυγούστου 2004. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Ιουλίου 2004.

[Source: multi_eurlex | Tokens: 1871]